Poistekoor
Poistekoor on kooriliik, mille lauljateks on poisid, kellel on häälemurre läbimata. Häälemurde läbinud poiste/meeste koori nimetatakse meeskooriks. Poistekoori hääleliigid on sopran ja alt ja tüüpiliselt ongi poistekoor kahehäälne. Poistesegakoor on neljahäälne koor, kus poiste sopranile ja aldile lisanduvad (enamasti veel kooliealiste) häälemurde läbinud noormeeste tenor ja bass.